Publication: Magyar Közlöny
Issue: MK-2005-171 (Year: 2005, Number: 171)
Era: 2004-2010
Section: adatszolgáltatásáról szóló 307/2004. (XI. 13.) Korm. rendelet 2. számú melléklete.
Paragraph Index: 667

7.G ÖNÁLLÓ ZÁLOGJOG ADATAI A jelentés célja Az önálló zálogjog alkalmazásával kapcsolatos tevékenységre vonatkozó információszolgáltatás. A jelentés kitöltése A Ptk. 269. § (1) bekezdése értelmében zálogjog úgy is alapítható, hogy az a zálogtárgyat személyes követelés nélkül terhelje. Ilyen esetben a zálogjogosult – a zálogszerzõdésben meghatározott összeg, valamint annak járulékai erejéig – kizárólag a zálogjoggal terhelt zálogtárgyból kereshet kielégítést. Önálló zálogjog alapítható úgy, hogy követelés nem áll a biztosíték mögött vagy a szerzõdõ felek az alapítással egyidejûleg megszüntetik a biztosíték alapjául szolgáló követelést. Ezekben az esetekben az önálló zálogjog vagyoni értékû jog, amelyet az adatszolgáltatásban a lejárat szempontjából a szerzõdésben foglaltak szerint kell kezelni. A Ptk. 269. § (2) bekezdés szerint a zálogjogosult kielégítéséhez – ha a felek másként nem állapodnak meg – az önálló zálogjognak a zálogkötelezett vagy a zálogjogosult általi felmondása szükséges, a felmondás ideje – eltérõ megállapodás hiányában – hat hónap. A 11–32. sorokig az adatokat a negyedév végén fennálló állományoknak megfelelõen kell kimutatni. A 11. sorban a hitelintézet eszközei között vagyoni értékû jogként szereplõ önálló zálogjogokat kell szerepeltetni. A 111–113. sorokban az önálló zálogjogból származó vagyoni értékû jogokat a keletkezés alapján kell megbontani.

Source: https://magyarkozlony.hu/hivatalos-lapok/3c15b516ea261a8fedf0f3f282e2f0a096f5799b/dokumentumok/c5be2ccb14be17e5b0ea227e0f688206f22528f2/letoltes